Rikunarita-ORG/Wikinium huggingface dataset:
# Бас

Басов тонски розпон гласу**Бас** то найглїбши хлопски глас, хтори ма розпон од *Е* (у велькей октави) по *d1* (у першей октави). Бас то глас хтори ма глїбину и полносц/волумен звука. Од давна по нєшка басово гласи хасновали композиторе у своїх вокалних композицийох. У своїх дїлох за хор, нашпивох а поготов у оперох бул значни глас басовей мелодийскей часци.

Постоя вецей файти баса. Основне подзелєнє то на високи и глїбоки бас, док напр. у италиянскей музики ше розликую *шпивацки* бас (ит. *basso* *cantante*), *шмишни-гумористични* бас (ит. *basso buffo*) и *нїзки* бас (ит. *basso profondо*). Нїзки бас найнїзши хлопски шпивацки глас хтори ма одредзену теситуру гласа, ма глїбину и волумен, *полни звук.* Часто их волаю *октависти* праве пре глїбину и нїзки тони хтори можу одшпивац. През историю музики мож обачиц же од вше композиторе писали за бас. У велїх писньох, розшпивох визначна мелодия була за глас бас. Поготову вельо значни часци у оперох компоновани *за глїбоки баси-*бас профондо *и мелодични бас-*бас кантате*.*

| Основни дияпазони гласох
 |
| --- |
| Женски гласи
 |
|  |
| Сопран
 |
|  |
| Мецосопран
 |
|  |
| Алт
 |
|  |
| Хлопски гласи
 |
|  |
| Тенор
 |
|  |
| Баритон
 |
|  |
| Бас
 |

Културолоґийни уплїв и индивидуални прикмети шпивачох, творя широке поняце вариянтох розпону (гласового обсягу) и квалитету баса. У дїлох европских композиторох находза ше нїзши тони за бас, хтори дзепоєдним шпивачом очежую шпиванє глїбоких тонох, док напр. русийски шпиваче таки нїзки тони зоз лєгкосцу шпиваю. Прето таки баси достали назву *русийски бас* хтори маю винїмкову глїбину шпиваня.

У хорскей музики у мишаним составе зоз заступенима штирома гласами САТБ (сопран, алт, тенор, бас) бас найзначнєйши глас спод тенора, алта и сопрана. Басова мелодийска линия основа а часто и гармонска подлога у хорским дїлу, и прето глас бас ма визначну улогу у мишаним хорским штирогласю, лєбо лєм у хлопским хору. Теди ше найчастейше баси дзеля на бас и бас-баритон и нa перши и други тенор.

## Значни улоги басового галсу у оперох

* Базилио (*Севильски байбер* Дь. Росини)

* Бартоло (*Севильски байбер* Дь. Росини; бас-буфо)
* Мустафа (*Италиянка у Алжиру* Дь. Росини)
* Сусанин (*Живот за цара* М. И. Глинка)

* Руслан, Фарлаф, Светозар (*Руслан и Людмила* М. И. Глинка)
* Мельник (*Русалка* А. С. Даргомижски)

* Княз Валтер, Мелхталь, Геслер (*Вилєм Тел* Дь. Росини)
* Ґувернанта (*Ґроф Ори* Дь. Россини)
* Елмиро (*Отело* Дь. Росини)
* Мойсей, Фараон (*Мойсей у Єгипту* Дь. Россини)

* Бартоло (*Фиґарова женїдба* В. А. Моцарт)
* Лепорело, Командир, Мазето (*Дон Жуан* В. А. Моцарт)

* Борис Годунов, Пимен, Варлам (*Борис Ґодунов* М. П. Мусорґски)

* Иван Хованский, Досифей (*Гованщина* М. П. Мусорґски)

**Оперети Плутон, (*Орфей у под'жемю* Ж. Офенбах)

* Калхас (*Прекрасная Елена* Ж. Оффенбах)

* Генерал Бум (*Великая герцогиня Герольштейнская* Ж. Офенбах)

* Франк (*Шлєпи миш* Й. Штраус)

* Бартоломео Делаква (*Ноц у Венециї* Й. Штраус)

## Вонкашня вяза

* Guide to the singing voice BBC Wales
* Basses in Bach’s Vocal Works

## Референци
# Габа

Поверховна габа на водии
**Габа** то периодична деформация хтора ше шири у просторе и часу. Габи преноша енерґию през простор без прецеку часточкох штредку (нєпостої пренос маси ношацого медиюму). При механїчних габох часточки штредку лєм осцилую коло своїх ровновагових положеньох, док при електромаґнетних осцилує електричне и маґнетне польо. Електромаґнетни габи ше пресцераю и през вакуум (етер).

Габа ше характеризує з амплитуду, фреквенцию (частосц) и габову длужину. Амплитуда найвекше одступанє брега габи од ровновагового положеня (кед габи нєт). Фреквенция то число брегох хтори ше зявюю у розпатраней точки у єдинки часу. Габова длужина то розстоянє медзи двома точками истей фази. Габа трансверзална кед єй амплитуда нормална на напрям рушаня, а лонґитудинална кед амплитуда паралелна з напрямом рушаня.

Габи розличней длужини.Габова длужина *λ* то оддалєносц медзи двома брегами або долїнами габи.

## Физични штредок

Штредок з чиїм поштредованьом ше преноши габа може мац даяки зоз шлїдуюцих прикметох:

* гомоґени штредок кед прикмети штредку у шицких точкох єднаки,

* изотропни штредок кед физични прикмети исти, нєзависно од напряму рушаня.

## Заєднїцки прикмети

Єст числени зявеня вязани за габове рушанє:

* рефлексия (одбиванє) – пременка смислу пресцераня, пре наиходзенє на рефлексийну поверхносц (наглу пременку штредку)

Приклад лонґитудиналней габи
Приклад трансверзалней габи
* рефракция (преламованє) – пременка напряму пресцераня габи (ламанє), пре наиходзенє на нови штредок

* дифракция (розшеванє) – кружне ширенє габох за препреченьом на драги пресцераня габох през штредок

* интерференция (взаємни вплїв) – складанє габох хтори ше найду у истей точки у истей хвильки

* дисперзия (розтресанє) – розкладанє габох по фреквенцийох, габових длужинох лєбо енерґийох

## файти габох

Трансверзални габи то габи чийо амплитуди нормални на напрям пресцераня, поведзме, габи на струни (дроту) и електромаґнетни габи.

Лонґитудинални габи то габи чийо ше осцилациї случую у напряме пресцераня, наприклад, звучни габи.

## Референци

## Литература

* Campbell, Murray; Greated, Clive (2001). *The musician's guide to acoustics* (Репр. вид.). Oxford: Oxford University Press.
* French, A.P. (1971). *Vibrations and Waves (M.I.T. Introductory physics series)*. Nelson Thornes.
* Hall, D.E. (1980). *Musical Acoustics: An Introduction* Belmont, CA: Wadsworth Publishing Company.
* Hunt, Frederick Vinton (1978). *Origins in acoustics* Woodbury, NY: Published for the Acoustical Society of America through the American Institute of Physics.

## Вонкашнї вязи

* Interactive Visual Representation of Waves
* Linear and nonlinear waves
* Колебания
# Композиция

Ч. Лойд, Свита - циклична композиция, нотна партитура композициї за кларинет и клавирСлово композиция (анґл. франц. *composition*) ма двояке значенє:

1. Музичне дїло. Може буц вокалне, вокалнo-инструменталне и инструменталне. Особа хтора твори композицию волa ше композитор. Мизично образовани композиторе композициї пишу зоз нотним писмом – нотами, хтори познєйше граю виводзаче.

Звучни приклад композициї Ч. Лойда Свита: ч.1. ПрелудиюмЗвучни приклад композициї Ч. Лойда, Свита ч.2. АлемандаКомпозиция по форми може буц мала, як цо то писня, а може буц и зложена, як цо то симфония, кантата, опера лєбо ораториюм.

По жанру постоя народни, забавни, джез и класични композициї. У зависносци од наменки и числа виводзачох, вони ше дзеля на:

• *Солистични композициї*, компоновани за соло инструмент лєбо соло глас, а можу буц и зоз провадзеньом даєдного инструмента лєбо оркестри.

• *Камерни композициї*, писани за заєднїцке музикованє малих составох (дуо, трио, квартет, октет итд.)

• *Оркестерски композициї*, писани и аранжовани за оркестри.

• *Хорски композициї*, писани и аранжовани лєм за хор, без инструменталного провадзеня, волаю ше а-капела (ит. *a-cappella*); хорски композициї можу буц и зоз провадзеньом даєдного инструмента лєбо оркестра.

2. Наука о компонованю, як предмет, виклада ше и виучує у музичних школох и на академийох и факултетох, оддїл за композицию. У тих установох формую ше и поставаю музично образовани фаховци-композиторе.

Перши наш руски академски композитор бул Иван Ковач. Оддїл композициї закончел у Беоґрадзе на Факултету музичней уметносци. Спада до плеяди сучасних войводянских композиторох.

Иван Ковач преважно компоновал композициї камерного жанра, за камерни смикови оркестер, композицию *Прелудиюм и фуґа* за клавир и хор, кантати, векше число сонтох за клавир, виолину, виолончело, кларинет, обоу итд. Попри компонованих хорских писньох и дзецинских писньох, тиж значни його зборнїк писньох за дзеци *Чудесни дзвон* зоз провадзеньом клавира. Значне числе писньох зоз того зборнїка интерпретовала наша руска оперска шпивачка Ирина Давосир-Матанович и зняла за Радио Нови Сад (РТВойводина).

Иван Ковач за клавиром
Композиция: Георґ Фридрих Гендл, *Пасакаля*

(епоха барока, нотна и звучна илустрация)

Audio playback is not supported in your browser. You can download the audio file.
## Вонкашня вяза

* 7 композиција које су обележили векове за нама casopiskus.rs

## Референци
# Музичар

Музичар, саксофониста-инструменталиста

## Дефиниция поняца *музичар*

Слово **музичар** (франц. *musicien*, анґл. *musician*) ма широке значенє з оглядом же музика як уметносц барз обсяжна обласц. Праве прето и музичарох змесцуєме до велїх катеґорийох и подкатеґорийох, у зависносци од обласци музики зоз хтору ше, занїмаю.

Музика ше дзелї на забавну, джез, класичну, народну та ше автоматски и музичаре дзеля на музичарох забавней, джез, класичней, народней музики итд.

Порядне музичне образованє ше здобува у основней музичней, штреднєй музичней школи и на музичней академиї. Спрам музичного образованя, музичар може буц *школовани* и *нєшколовани* т.є. *самоуки*. Од того яки ма приступ ґу музики, музичар може буц *аматер* и *професионалєц*.

**Музичар** у ширшим смислу означує особу хтора ше занїма зоз музику, без огляду чи ю твори, виводзи, виклада у настави, аранжує лєбо ушорює. За барз добрих музичарох и їх значни досяги, гвариме же су *уметнїки*.

## Файти музичарох

Музичар може буц:

♦ *инструменталиста*. То особа хтора грає на даяким музичним инструменту.

Подзелєнє музичарох ― инструменталистох може буц по:

♦ катеґориї инструмента на хторим граю (кед граю на смиковим инструменту, спадаю до гудакох-смикарох, (сeрб. гудачи), кед граю на дуйних инструментох гвариме же то дуваче, кед музичар грає на инструменту зоз типками на клавиру то пияниста лєбо клавириста, кед на сучасним електричним-диґиталним инструменту зоз клавиятуру, то *клавиятуриста* итд.) и

♦ спрам мена инструмента на хторим грає (музичар хтори грає на виолини вола ше виолиниста, хтори грає на виолончелу, вола ше виолончелиста, музичар хтори грає на кларинету, вола ше кларинетиста, на саксофону-саксофониста, кед грає на басу, басиста, бубнї, бубняр (буґнар) итд.)

Кед музичар грає сам то *солиста*, кед грає у оркестру за ньго гвариме же є *оркестерски музичар*. У зависносци од оркестру у яким граю, музичаре ше дзеля на: камерни, ревийни, воєни, джез, филгармонийски, оперски.

♦ *Шпивач*. Хаснує свой глас, кед сам шпива вон солиста. Кед шпива у хору гвариме за ньго же є хорски шпивач.

♦ *Композитор*. То особа хтора твори музику т.є. компонує.

♦ *Дириґент*. То особа хтора дириґує, роби зоз даєдним музичним составом (хор, оркестер, шпиваци ґрупи).

♦ *Аранжер*. То особа хтора пише аранжмани за музични состави.

♦ *Кантавтор*. То особа хтора твори забавни композициї и писнї хтори сам виводзи (интерпретує).

♦ *Музиколоґ*. То особа хтора преучує музично-теорийски дисциплини (музични теоретичар, историчар, естетичар, социолоґ музики итд.).

♦ *Музични педаґоґ*. То музично образована особа (наставнїк, професор) хтора обучує, виклада даєден з музичних предметох (музичну културу, солфедьо, теорию музики, гармонию, контрапункт, музични форми, муз. фолклор, историю музики, даєден инструмент итд.)

♦ *Музични редактор*. То особа хтора ушорює музику за потреби радия, телевизиї, лєбо даєдней музичней хижи итд.

Клод Дебиси: *Арабеска* (французски музичар-композитор)

## Вонкашнї вязи

* Иван Ковач You tube.com
* Михаил Будински-академски музичар. визначни виолиниста инструменталиста, професор на Академиї уметносцох у Н. Садзе. знїмок You.Tube

## Референци
# Трио

Л.В.Бетовен, *Смикови трио* у Ґе-дуру оп.9 ч.3
**Трио** (ит. trio зоз латинского tria - „три“) - у общим смислу може значиц ґрупу трох особох. Тот термин ма окремне значенє у музики, а може означовац ансамбл сосатвнени зоз трох музичарох лєбо музичну форму (жанр).

## Трио як музични ансамбл

Спрам составу вииводзача, розликую ше триа: инструментални, вокални (терцет або трио) и вокално-инструментални. Инструментални триа ше розликую по составу инструментох - гомоґени (напр. смиково и смиково), и мишани (напр. смиково зоз клавиром, зоз дуйнима инструментами, зоз гарфу итд.). Трио хтори у составе зоз клавиром найчастейше ше наволує клавирски трио.

У джез музики, типични трио состав уключує клавир (ридше ґитару), контрабас и бубнї. У рок музики, трио звичайно уключує ґитару, бас ґитару и секцию бубньох, теди єден

Концерт триa Кениy Барона на Медзинародним джез фестивалу у Сан Хавиєру 2022.лєбо шицки музичаре тиж и шпиваю. Можлїви и други трио комбинациї напр, Емерсон, Лейк и Палмер хасновали клавиятури уместо ґитари.

## Трио як музична форма (жанр)

Термин трио ше тиж хаснує за означованє музичного дїла за три инструменти лєбо шпивацки гласи. Инструментални трио, вєдно зоз смиковим квартетом, єден зоз найчастейших типох камерней музики и походзи од давней трио сонати зоз 17. и 18. вику. 2) Водзаце место забера жанр клавирского триа (виолина, виолончело, клавир), хтори настал штредком 18. вику у дїлох композиторох такв. Мангаймскей школи. Перши класични приклади такого триа припадаю Й. Гайдну. Смикови триа писани за виолину, виолу и виолончело тиж барз части

Трио ше вола и штредня часц тродїлного инструменталного дїла, хтори ма характер танца або марша (крочайнїца), хтори звичайно контрастни наспрам екстремно швидких часцох. У тим смислу, трио звичайно компонента „менуета и триа“ лєбо „скерца и триа“, хтори ше предходно компоновали як часц сонати лєбо симфонийского циклуса.

## Вонкашня вяза

* Трио Аатония, Мацерова мушкатла youtube.com
* Трио Антониа и З.Кочиш, Тополї керестурски youtube.com
* Мајстори барока – Трио сонате Антонија Калдаре RTS.rs

## Референци
# Звучна видлїчка

Звучна видлїчкаКамертон ,,а1" - 440-Hz **Звучна, акустична видлїчка** (дияпазон) (ит. Diapasоn,франц. *diapason*, анґл. *tuning fork*, нєм. *Stimmgabel*, рус. *камертон*). То акустични инструмент (справа) - челїчна полуга у форми видлуженей потковки зоз ручку. Зоз вдереньом єдного крака приходзи до вибрированя и настава основни тон такв. камертон-а¹ (440 Hz) хтори без аликвотних тонох. Тон звучней видлїчки слаби та ше помоцнює так же ше после вдереня, мала ручка прихилї на даяку резонантну подлогу, найчастейше древену деску. Служи за даванє интонациї и за штимованє инструментох.

## Камерни тон и примена

Зоз медзинародну догварку хтора потписана 1939. року, догварене же камерни тон, камертон лєбо нормалне а¹ (з першей октави) ма фреквенцию а¹ = 440 Hz и же би служел за цо точнєйше одредзованє одношеня тонох по висини тє. же би бул урядова стандардна висина за музичних интрументох и даванє интонациї за вокалне и хорске шпиванє. Дац интонацию на початку шпиваня значи дац тон лєбо акорд же би шпиваче знали од хторого тона започню шпивац свою мелодийну линию.

Анимация вибрированя звучнєй видлїчки и доставанє камертона ,,а''
## Опатриц

* Штимованє инструментох
* Подзелєнє музичних инструментох
* Музичар
* Тон
* Звук

## Референци
# Абревиятура (музика)

**Абревиятура** (ит. abbreviatura анґл. abbreviation) походзи зоз латинского язика (abbreviation - скраценє), Абревиятура значи нотни скраценя хтори ше хасную у музики же би ше заобишло преписованє истих нотох, истей ґрупи нотох, цалих тактох лєбо ознова писало цали часци даєдней композициї хтори треба повториц.

## Хасновитосц абревиятури

Абревиятури у нотним писаню музичарови вецейнїсто помагаю:

* шпорую час (нє муши ше два раз исти нотни текст писац),

* шпорує ше простор (прето же ше нє нотира два раз исте),

* олєгчує писанє (слово лєбо вираз кратши, ма лєм даскельо букви), нє потребно исти текст даякей ознаки два раз написац),

* визуално поєдноставює нотни текст (читательови и виводзачови).

Найчастейши абревиятури и помоцни знаки

Абревиятури (скраценя) зоз помоцнима знаками оможлївюю преглядносц нотного тексту и кратше означованє.

## Найчастейши абревиятури-скраценя и знаки

♦ Знак за повторйованє (репетиция)

♦ Прима и секондa волта

♦ *D. C.* *(Da capo*)

♦  *D. C. al segno (Da capo al segno)*

♦ *D. C. al fine (Da capo al Fine)*

♦ *D. C. al Coda (Da capo al Coda)*

♦ *Знак за коду-(законченє)*

♦ *Знак за сеньо (Segno)*

♦ *D. S. (Dal Segno)*

♦ *D. S. al Coda (Dal segno al Coda)*

♦ *D. S. al Fine (Dal segno al Fine)*

♦ *Simile* (знак за исти нотни повторйованя у тактох)
 **\ (долу приклад)

♦ 8va   (транспонованє за октаву, лєбо за два октви)

♦ *bis* (у нотним контексту повториц означени ноти лєбо ґрупу нотох)

♦ *Attacca* (нєcподзивано наставиц без паузи, надовязац ше на шлїдуюцу часц)

♦ *Ad libitum*/ *Аd lib*, або лєм A.l. (шлєбоднєйше по жаданю )

♦ знаки за нотни *прикраски* - **а**) мордент  **б**)Трилер прикраска

♦ *VI-DE* (серб. **VI**di-**DE**о) (oзначени часци хтори треба вихабиц у композициї)

\* Simile нотни и звукови приклад за повторйованє истих нотних вредносцох у такту:

Audio playback is not supported in your browser. You can download the audio file.
## Вонкашня вяза

* Радивој Лазић, Основи теорије музике.
* Abrreviature - tekstualne youtube.com

## Референци
# Нотна глава

Часци ноти: 1. Заставка 2. Нотна шия 3. Нотна главаУ музики, **нотна глава** (франц. *tête* (*de la note*), анґл. (*note)head*., ит. *test(in)a*, нєм. *Notenkopf*) то часц ноти хтора округласто-елипсовей форми.

Нотни глави можу буц подполно чарни лєбо били, у завсиносци од нотней вредносци (т. є. тирваня ноти), а положенє/место ноти у линийней системи означує нотну висину и дава єй мено.

Кед менши нотни вредносци (починаюци од половки ноти) нотней глави ше додава нотну шию, а ище кратшим нотним вредносцом (починюци од осмини) додава ше заставка.

Илустрация нїжей, приказує систематичне зменшованє нотних вредносцох, а зоз тим и розлични нотни глави, додаванє нотней шиї и звекшованє числа заставкох:

Нотни вредносци
## Историят

ПунктумНєшкайши форми нотох прешли през велї фази у своїм розвою и усовершованю. Нотни глави походза од неумох (греч. знак), перших нотних знакох од пред вецей як 1000 роки, хтори ше хасновали за означованє и записованє Григориянского корала (церковна мелодия) такв. модална нотация. Походзенє єй и розвила ше у школи Нотр Дам, коло 1175.року зоз квадратних знакох (квадрацики).

То була найєдноставнєйша форма хтору представя пунктум (опатриц слику на право) хтори ясно пририхтує модерну, сучасну нотну главу. Познати шредньовиковни теоретичар музики Ґвидо зоз Ареца (995-1050) поставел основу нотней системи так же одредзел записованє неумох до системи зоз 4 линиями. Познєйше придодата и пията линия. На початку уписовал ключки, так же позиция нотней глави означовала лєм висину тона а нє и одредзени ритем.

Запис церковного шпива-корала *Ad te levavi,* зоз григориянску нотацию.
Трајање: 1 minute and 16 seconds1:16Грегориянске шпиванє молитви *Оче наш* (Pater noster).
Зоз часом, неуми преросли до коралного нотного писма; вименєли свою форму и поставали тип вчасней мензуралней нотациї (13. вик). За дальши розвой после 1300. року хтори предходни открица нотациї систематизовал то Филип де Витри. Мензурална нотация ше зоз „чарнима” (14. вик) и „билима” квадрациками мензуралней нотациї (15., 16. вик) барз розвивала. Тота компонента записованя ше з початку 17. вику богато усовершела и применьовала у музики.

Композитор и музични теоретичар, Франко зоз Келна, коло 1280. року потолковал постояци правила мензуралней нотациї и кодификовал систем ритмичней нотациї у своїм дїлу *Уметносц мерлївей музики* (“*The Art of Measurable Music*”), у хторим длужина ноти означена зоз свою форму. Нотни глави були правоугласти, квадратни лєбо ромбоидни.Тот систем преширени у цеку епохи Арс новей у 14. вику.

Под час ренесанси композиторе додаваю кратши нотни тирваня зоз пополньованьом (почарньованьом) нотних главох. Концом 16. веку, a поготов познєйше у 17. вику квадратни и ромбоидни форми нотох заменєни зоз округлима нотнима главами хтори ше и нєшка хасную у записованю нотох.

**Опатриц**

♦ Нота

♦ Нотна шия

♦ Тонски систем

## Референци
# Нотна шия

Часци ноти:1.Заставка 2. Нотна шия 3. Глава ноти
**Нотна шия** (ит. *gambo*, франц. *hampe*, анґл. *stem*, нєм.. *Notenhals* ) то часц хтора припада ноти лєбо ґрупи нотох.

Нота (лат. *знак*) то знак за записованє тонох до линийней системи.

Часци ноти:

♦ Глава

♦ Нотна шия

♦ Заставка

Нота ше состої зоз:

**1**. Округлей и елипсовей **нотней глави** хтора у зависносци од нотней вредносци може буц зачарнєта.

**2**. Вертикалней смужки, такв. **нотна шия,** хтора ше додава зоз правого лєбо лївого боку у зависносци од вредносци ноти и єй места/положеня у линийней системи.

**3**. **Заставки** на нотней шиї (лєбо вецей, завиша од вредносци ноти).

## Нотна шия

Кед менши нотни вредносци (починаюци од половки ноти) нотней глави ше додава нотна шия (нотна смужка).

Нотна шия шe пише (опатриц нотни приклад на правим боку):

* По ноту **а1** зоз правого боку нотней глави на висше (до горе),

* Од ноти **h1** нависше, зоз лївого боку нотней глави на нїжей (на долу)

* На трецей линиї нотну шию мож записац у обидвох напрямкох (на горе/висше и на нїжей) у зависносци од рядошлїду записаних сушедних нотох, лєбо ґрупи нотох.

## Одступанє од датих правилох

* Кед ше ноти скапчую зоз нотним ребром (греда), теди ше одступа од горнього правила. Положенє скапчованя нотних смужкох и реброх диктира векше число нотох у горнєй лєбо долнєй часци линийней системи (нотни приклад на правим боку), односно завиша од сушедних тонох.
* У случаю же ше на єдней линийней системи найду два гласи, (напр.у вокалних дїлох, лєбо полифоних) теди ше нотни смужки за горнї глас обрацаю-пишу нависше, за долнї глас- на нїжей, без огляду на положенє нотох у линийовей системи (опатриц нїжей нотни приклад).

Илустрация записаних нотних шийох у двогласовей композициї (полифониї)
**Опатриц Нота
* Нотна глава
* Тонски систем

## Вонкашня вяза

* Записивање музике. Музички знаци. Ноте. bebicamusiceducation.wordpress.com

## Референци
# Нотна заставка

Часци ноти: 1. Глава, 2. Нотна шия, 3.Заставка**Нотна заставка** (ит. *Cod(att)a*, франц. *crochet* (*de la note*), анґл. *flag, tail*, нєм. *Notenfahne*) попри нотней глави и нотней шиї, то треца часц ноти хтора ше додава починаюци од осмини ноти и меншим нотним вредносцом (шеснастина, трицецдвойка итд).

Приказ систематичного зменшованя нотних вредносцох.

Нотни вредносци, записованє заставкох (надолу и нагоре), скапчованє нотох зоз ребром.
Додаванє єдней заствки на нотну шию започина зоз осминску нотну вредносцу, два заставки достава шеснастинска нотна вредносц, три заставки трицецдвоїна ноти, штири шейдзешатштварцина ноти, итд.:

## Правилне писанє нотней заставки

Нотна заставка ше пише зоз правого боку на концу нотней шиї.[3]

Пише ше:

♦ **Надолу**    кед нотна шия обрацена/записана нагоре.

♦ **Нагоре**    кед нотна шия обрацена надолу.

## Ґрупованє розличних нотних вредносцох

У сучасней нотациї, заменка за заставки то **ребро** (ридше мено греда*)** за скапчованє нотних вредносцох. Число реброх хтори скапчую ноти, одвитую числу заставкох. Єдена заставка – єдно ребро, два заставки – два ребра, итд.

Oпатриц приклади: =
 =

Першенствено пре преглядносц и швидше писанє вецей нотох, скапчуєме их т.є. ґрупуєме зоз такв. смужку-ребром лєбо (з греду).

Илустрация скапчаних нотох з ребром:

Приклад менших нотних вреднозсцох записани зоз заставку и ребрами
**Опатриц Нота
* Нотна глава
* Нотна шия
* Тонски систем

## Вонкашня вяза

* Записивање музике. Музички знаци. Ноте bebicamusiceducation.wordpress.com
* МУЗИЧКА ПИСМЕНОСТ scribd.com

## Референци